open-index/open-wikipedia-markdown huggingface dataset:
Gloria Akuffo

**Gloria Akuffo** (born 31 December 1954) be a Ghanaian lawyer plus politician wey serve as de Attorney General of Ghana den Minister for Justice from 2017 til 2021. She sanso serve as Deputy Attorney General den Aviation Minister insyd de John Kuffuor administration.

## Early life den education
Dem born am on 31 December 1954 insyd Accra. She dey cam from Akropong-Akuapem insyd de Eastern Region den Shai Osudoku insyd Greater Accra Region. Gloria Akuffo graduate from de University of Ghana insyd 1979 plus a B.A. (Hons) in Law den Political Science. She cam be barrister den solicitor of de Supreme Court of Judicature of Ghana, wey she enrol at de Ghana Bar Association insyd 1982.

## Career
She be founding partner insyd a private legal firm, Owusu-Yeboa, Akuffo & Associates, for Accra. She be head of Litigation at Blay and Associates. Dem appointed am Attorney General den Minister of Justice by President Nana Akufo Addo upon ein assumption of power insyd 2017. As Attorney General, Akufo represent Ghana insyd a maritime boundary dispute plus Ivory Coast at International Tribunal for Law of de Sea(ITLOS). De case at de tribunal travel for years den successive governments. Akufo den predecessor, Mariata Brew Appiah Oppong successfully defend Ghana ein interest den insyd September 2017, de  ITLOS rule in favour of Ghana, wey dem state say Ghana no violate de maritime boundaries insyd ein oil exploration efforts. According to de court ruling, any new boundary for pass de West of Tweneboa, Enyenra, Ntomme oil and gas fields. De ruling save Ghana sam $49 billion. Insyd March 2023, Nana Akufo-Addo bestow national honours on de team of lawyers plus Gloria Akufo wey secure a favourable decision for Ghana insyd de maritime border dispute plus Ivory Coast. Akufo ein appointment as Attorney General den Minister of Justice no be renewed by Akufo-Addo after he secure a second-term mandate as president insyd 2020. She be replaced by ein deputy, Godfred Yeboah Dame, insyd 2021. 

## Politics
She be member of de New Patriotic Party. From 2001 to 2005, Akuffo be Deputy Minister of Justice den Deputy Attorney General, de first woman to hold dis position. From 2005 to 2006, Akuffo be Deputy Minister for de Greater Accra Region. Akuffo serve as de first Minister of Aviation from 2006 till July 2008. Dem appoint am Ambassador to Ireland insyd July 2008. She be de lead counsel insyd de dispute wey dey involve de 2013 election petition case before de Supreme Court insyd Ghana.

## 2012 Election Petition
Gloria be a key member of de legal team of New Patriotic Party during de 2012 election petition plus Philip Addison as de lead counsel.

## References


## External links
Kaïta Kayentao Diallo

Kaïta Kayentao Diallo be Malian judge wey serve as President of de Supreme Court of Mali from 2006 to 2011.

## Ein career
Diallo start ein career as investigating judge for de Mopti Court of First Instance for 1971. For 1985, she cam turn de first woman wey dem appoint am as justice of de peace plus extended jurisdiction for Bougouni.

Diallo serve as chair for de Judicial section for de Supreme Court. President Amadou Toumani Touré appoint am as President of de Supreme Court of Mali for May 2006, wey she start ein term for 20 July; she be de first woman wey hold dat position. She retire for 1 January 2011.

For 2011, dem appoint Diallo for de Appeal Tribunal of de Organisation internationale de la Francophonie.

## References
Fatoumata Dembélé Diarra

**Fatoumata Dembélé Diarra** (born 15 February 1949 in Koulikoro) be Malian lawyer den judge. She serve as judge for de International Criminal Tribunal for de former Yugoslavia (ICTY) den for de International Criminal Court (ICC) insyd.

## Ein career
Diarra get ein Bachelor of Laws from Dakar University for Senegal, wey she get ein Master of Laws from de Mali École Nationale d’Administration. She graduate also from de École Nationale de la Magistrature for Paris.

For Mali insyd, she work as examining magistrate, wey she be de president of de country ein Assize Court. She serve also as de president of de Criminal Chamber for de Bamako Appeals Court, den she be de national director of de Justice Department of Mali.

Before dem elect am as judge for ICC, Dembélé Diarra be judge for ICTY. For 2003, she come turn one of de first judges for ICC. Diarra ein term finish for 2012, but she stay for office reach 2014 under Article 36 (10) of de Rome Statute make she fit finish de trial den sentencing of Germain Katanga. For 2009, dem elect Dembélé Diarra as First Vice-President of de ICC under President Sang-Hyun Song. She be member for de ICC ein Trial Division.

Fatoumata Dembélé Diarra be part of de heart of de Malian Democratic Movement wey fight against de dictatorial system of General Moussa Traoré for 1991. For de time of de Sovereign National Lecture of Mali for 1991, Madame Fatoumata Dembélé Diarra be expert member for de group of people wey help write de fundamental texts for a democratic Mali. Sake of ein hard work den experience, dem elect am as Judge for de International Criminal Court for 2003.

She be de founding president of de Office on Relief for Impoverished Women and Children and Observation of the Rights of Children and Women (ODEF). Through dis two structures, she help chaw women den children wey dey suffer. She sabi ein work well-well becos she be magistrate wey know all de corner-corner for Malian justice. Ein legal office give chaw women free legal help make dem fit defend demma rights. Madame Diarra serve as Vice President of de International Federation of Women in Legal Careers (FIFCJ) from 1994 go reach 1997. Since March 1995, she be vice president of de Federation of African Lawyers, wey she attend chaw courses about how women den children demma legal position be for Mali den Africa. She write chaw articles about things like Rights and Exclusion, Legal Assistance, Circumcision, den Violence against Women. Dembélé Diarra be member of de national commission wey dey look into child trafficking den international adoption. Dis commission do big work to protect Malian children from organized crime groups wey dey sell dem go work for coffee den cocoa plantations for Ivory Coast.

## References


## External links
*ICC: Judge Fatoumata Dembele DIARRA (Mali), First Vice-President
Oby Ezekwesili

**Obiageli** "**Oby**" **Ezekwesili** (born 28 April 1963) be a Nigerian economic policy expert, an advocate for transparency, accountability, good governance den human capital development, a humanitarian den an activist. She be a former vice president give de World Bank (Africa region), co-founder den founding director of Transparency International, co-founder of de #BringBackOurGirls movement wey she serve twice as federal Minister insyd Nigeria. She sanso be de founder of #FixPolitics Initiative, a research-based citizen-led initiative, de School of Politics Policy den Governance (SPPG), den Human Capital Africa.

Dem fondly call "Oby", Ezekwesili be a member of de board of directors of Women Political Leaders, a member of de  Fundacao Dom Cabral, den de chairperson of de board of trustees of Ehizua Hub.

Ezekwesili sanso be a chartered accountant, public analyst, den senior economic advisor from Anambra state.

## Early life den education
Dem born Ezekwesili insyd Anambra State to Benjamin Ujubuonu, wey die insyd 1988, den Cecilia Nwayiaka Ujubuonu.

Ezekwesili dey hold a bachelor's degree from de University of Nigeria, Nsukka, master's degree insyd International Law den Diplomacy from de University of Lagos, den a Master of Public Administration degree from de Harvard Kennedy School at Harvard University. She train plus de firm of Deloitte and Touche wey she qualify as a chartered accountant.

Prior to working for de Government of Nigeria, Ezekwesiili work plus Professor Jeffrey Sachs at de Center for International Development at Harvard as de Director of de Harvard-Nigeria Economic Strategy Project.

## References


## External links

* Oby Ezekwesili on Twitter
* Obiageli Ezekwesili
* Obiageli Ezekwesili | Africa Region Vice President 
* Interview with Obiageli Ezekwesili, Vice President for the World Bank Africa Region. The World Bank, November–December 2007
Lígia Fonseca

Lígia Arcângela Lubrino Dias Fonseca be Cape Verdean lawyer, activist, den politician wey serve as de First Lady of Cape Verde from 2011 go reach 2021. Dem born am for August 24, 1963. For 2001, Fonseca come turn de first woman president for de Cape Verdean Lawyers' Association (OAC), wey be de country ein national bar association. She marry de former President of Cape Verde, Jorge Carlos Fonseca.

## Ein biography
Dem born Fonseca as Lígia Arcângela Lubrino Dias for Beira, Portuguese Mozambique, for August 24, 1963; ein parents be Canta Dias den Máximo Dias. Ein poppie, Máximo Dias, be Mozambican lawyer, politician, den leader for de MONAMO political party. For 1976, ein family move go Lisbon, Portugal, secof political instability wey dey Mozambique dat time.

Dias stay for Lisbon, even though she hope say she go return to Beira. She go de Faculty of Law for de University of Lisbon, where she get ein law degree. For 1987, as she dey university, she meet ein husband-to-be, Jorge Carlos Fonseca, wey be Cape Verdean. De couple marry for March 26, 1989, for Portugal, wey dem get three daughters.

After dat, dem move go Macau, where ein husband start work as law professor for de University of Macau. De couple come move go Cape Verde for 1991; dis be de first time she live for African country again since she commot Mozambique for 1976.

For April 30, 2001, Fonseca become de first woman wey dem elect as President of de Cape Verdean Lawyers' Association (*Ordem dos Advogados de Cabo Verde*). Some lawyers small group try talk say she no be member of OAC reach 10 years, but dem support ein election anyway. Dem do de inauguration for Fonseca as de first female head of de OAC for May 19, 2001. She serve as President from 2001 go reach 2004, when Dr. Carlos Alberto Veiga come take over from am.

For de second round of de 2011 Cape Verdean presidential election, dem elect Jorge Carlos Fonseca as President, wey dis make Lígia Fonseca de fourth First Lady of Cape Verde. For de time she be First Lady, she focus chaw on social issues. Even though she get chaw work for state house, she still continue dey practice law as active lawyer.

## Honours
### Foreign honours
*Portugal: Grand Cross of de Order of Prince Henry (22 November 2017)
*Netherlands: Grand Cross of de Order of the Crown (10 December 2018)

## References


## External links
Vera Songwe

**Vera Songwe** be economist den banking executive wey come from Cameroon wey she work for World Bank from 1998 go 2015, den from 2015 go 2017 she serve as regional director for Western den Central Africa ein regional director for de International Finance Corporation. She be de first woman wey head de UN ein Economic Commission for Africa (ECA) at de level of Under-Secretary-General. Songwe currently dey serve as a non-resident Senior Fellow at de Brookings Institution's Africa Growth Initiative.

## Early life den education
Songwe dey hold a PhD insyd Mathematical Economics from de Center for Operations Research den Econometrics den a Master of Arts insyd Law den Economics den a *Diplôme d’études approfondies* insyd Economic Science den Politics from de Université Catholique de Louvain insyd Belgium. She get a Bachelor of Arts degree insyd Economics den Political Science from de University of Michigan.

## Career
Songwe work for de Federal Reserve Bank of Minneapolis, wey she simultaneously get a visiting professor ein appointment at de University of Southern California.

Insyd 1998, Songwe join de World Bank, wer she work insyd de Poverty Reduction and Economic Management (PREM) unit, wey dey cover Morocco den Tunisia. Over de subsequent years, she fill several roles insyd de PREM unit for East Asia den de Pacific region. Insyd 2010, Songwe be part of de World Bank Group team wey raise a historic US$49.3 billion dollars insyd concessional financing for de low income countries of de world as part of de International Development Association (IDA) 16th replenishment.

From 2011 to 2015, Songwe be Regional Director Africa wey dey cover West den Central Africa for de International Finance Corporation (IFC), den Country Director for Senegal, Cape Verde, The Gambia, Guinea Bissau, den Mauritania. Ein main areas of interest be fiscal policy, innovative financing mechanisms for development, agriculture, energy den economic governance.

## Oda activities
She sanso be a member of de African Union Institutional reform team under de direction of de President of Rwanda, Paul Kagame, den a board member of de African Leadership Network, de Mo Ibrahim Foundation, den ID4Africa.

Insyd early 2021, dem appoint Songwe by de G20 to de High Level Independent Panel (HLIP) on financing de global commons for pandemic preparedness den response, co-chair by Ngozi Okonjo-Iweala, Tharman Shanmugaratnam den Lawrence Summers.

## Speeches
# Statement by the Executive Secretary at the Fourth Conference of Ministers Responsible for Civil Registration, Lusaka, Zambia, 07 December 2017
# Statement by the Executive Secretary at the opening of the African Economic Conference, Addis Ababa, Ethiopia, 04 December 2017
# Statement by the Executive Secretary at the opening of the Conference on Land Policy in Africa (CLPA-2017), Addis Ababa, Ethiopia, 14 November 2017
# Statement by Dr. Vera Songwe, United Nations Under-Secretary-General and Executive Secretary of the UNECA at the Opening Session of the 18th Executive Council Meeting of the Extraordinary Summit on the African Continental Free Trade Area
# Closing the Tech Gender Gap

## References


## External links
Maria de Fátima Coronel

Maria de Fátima Coronel be Cape Verdean lawyer den jurist wey serve as President of de Supreme Court of Justice from November 2015 go reach when she retire for December 2020.

## Ein career
Before she cam turn Attorney General, Coronel serve as Magistrate. She work as Judge for criminal courts for Santa Catarina den Praia insyd. Many people see am as "exemplary" judge sake of she no join any political party. Since at least 2007, she be judge for de Supreme Court.

For November 2015, President Jorge Carlos Fonseca nominate Coronel make she be de President of de Supreme Court of Justice. Ein fellow judges support am, wey she come turn de first woman for de country ein history to take dat position.

## References
Elizabeth Warren

**Elizabeth Ann Warren** (née **Herring**; born June 22, 1949) be an American politician den former law professor wey be de senior United States senator from de state of Massachusetts, wey she serve since 2013. A member of de Democratic Party wey dem regard as a progressive, Warren focus on consumer protection, equitable economic opportunity, den de social safety net while insyd de Senate. Warren be a candidate insyd de 2020 Democratic Party presidential primaries, ultimately she fini third after Joe Biden den Bernie Sanders.

Dem born den raise am insyd Oklahoma, Warren be a graduate of de University of Houston den Rutgers Law School. She teach law at several universities, wey dey include de University of Houston, de University of Texas at Austin, de University of Pennsylvania, den Harvard University, plus expertise insyd bankruptcy den commercial law. Warren wrep 12 books den more dan 100 articles.

Warren ein first foray into public policy begin insyd 1995, wen she work to oppose wat eventually cam be a 2005 act restricting bankruptcy access for individuals. During de late 2000s, ein national profile grow after ein forceful public stances in favor of more stringent banking regulations after de 2008 financial crisis. She serve as chair of de Congressional Oversight Panel of de Troubled Asset Relief Program, wey she propose den establish de Consumer Financial Protection Bureau, for wich she serve as de first special advisor under President Barack Obama.

Insyd 2012, Warren defeat incumbent Republican Scott Brown wey she cam be de first female U.S. senator from Massachusetts. Dem reelect am by a wide margin insyd 2018, wey she defeat Republican nominee Geoff Diehl. On February 9, 2019, Warren announce ein candidacy insyd de 2020 United States presidential election. She be briefly consider de front-runner for de Democratic nomination in late 2019, buh support give ein campaign dwindle. She withdraw from de race on March 5, 2020, after Super Tuesday. Dem reelect am to a third Senate term insyd 2024 against Republican nominee John Deaton.

## References


## Read further

* Felix, Antonia. *Elizabeth Warren: Her Fight, Her Work, Her life*. Naperville, Ill.: Sourcebooks, 2018. 
* 
* 

## External links

* U.S. Senate website
* Campaign website

* Elizabeth Warren's file at PolitiFact
Erica Ntiamoah Mensah

**Erica Maame Abena Pomaa Ntiamoah Mensah** be a Ghanaian medical doctor insyd obstetrics den gynaecology resident wey gain national recognition insyd 2021 as de youngest female medical doctor insyd Ghana at de age of 21. She be known for ein advocacy for women's health den assisted reproductive technology.

## Early life den education
Dr. Eric Ntiamoah Mensah, a women's health advocate den founder of de CPF Medical Unit born Dr. Erica. She begin ein early education at CPF Baby College insyd Achimota wey she further go Mary Mother of Good Counsel School at West Airport, Accra. She plete ein junior high school education at de Ridge Church School insyd Accra.

She attend Achimota School for ein secondary education, a well known institution insyd Accra, before she gain admission to de Accra College of Medicine, a private medical school.

Insyd 2021, at de age of 21, she graduate from medical school, wey dey make am de youngest female medical doctor insyd Ghana at dat time. Dem usher am into de medical profession plus a congratulatory message from de pediatric surgeon, Professor Afua Hesse.

## Career
After ein graduation, Dr. Ntiamoah Mensah pursue to specialize insyd obstetrics den gynaecology. She currently be a resident at de Ghana College of Physicians and Surgeons.

## Women's Health Advocacy
Dr. Ntiamoah Mensah express a strong interest insyd women's health den assisted reproductive technology, wer she follow ein poppie ein footsteps, Dr. Eric Ntiamoah Mensah, wey widely be known for ein television program *The Complete Woman*, wich dey focus on women's healthcare den reproductive health issues.

Insyd a 2021 interview plus *The Mirror*, she state: "Women suffer from myraid of peculiar ailments and need attention and care. It is my aim to build on the foundation which my father, who is also a medical doctor, has laid when it comes to Women's Health Advocacy."

## Family legacy
Dr. Erica Ntiamoah Mensah dey cam from a family of medical doctors. Ein poppie, Dr. Eric Ntiamoah Mensah, be de founder of de CPF Medical Unit, a private healthcare organization insyd Achimota, Accra. Ein younger bro, Dr. Pedro Ntiamoah Mensah, graduate from medical school at de age of 23, wey dey continue de family ein medical legacy. Togeda, de three form a notable family of Ghanaian doctors.

## References
Thérèse Dejean

**Thérèse Dejean** (born December 28, 1946) be lawyer den de first female magistrate for de Central African Republic insyd.

For 1992, Thérèse Dejean establish de Association of Women Lawyers of the Central African Republic (Association des Femmes Juristes de Centrafrique) make she fit defend den protect women wey dey work for de law field. She lead de association from dat time go reach 1999.

## References
Delphine Djiraibe

**Delphine Djiraibe** (born 1 December 1960) be Chadian attorney den co-founder of de Chadian Association for the Promotion and Defense of Human Rights. For 2006, she sanso establish de Public Interest Law Center (PILC). BBC News describe am as "one of Chad ein most prominent human rights lawyers."

For 2004, dem award am de Robert F. Kennedy Human Rights Award for ein work.

## Ein life den education
Dem born Delphine on December 1, 1960 for Koumra, Chad insyd. She fini ein bachelor's degree for Moundou before she go study law for de Marien Ngouabi University for Congo Brazzaville, where she graduate for 1989. 

## Ein background
For de last years wey Hissène Habré dey power, Delphine Djiraibe still dey study law for Congo Brazzaville. After Idriss Déby overthrow Habré for one rebellion for 1990, Delphine return come Chad. Wen she land for de country, she see say de people dey suffer heavy for starvation den poverty insyd. Dis thing wey she see move ein heart wey e motivate am make she become human rights activist. Secof dis, she come join hands establish de Chadian Association for the Promotion and Defense of Human Rights make she fit fight for de people.

## Ein human rights work
Delphine Djiraibe ein work mostly dey focus on de money wey dey commot from de Chad–Cameroon Petroleum Development and Pipeline Project, wey be World Bank dey fund am. Delphine argue say de money wey de pipeline dey generate suppose go support local development, instead of say dem go give am all to de Chadian military. She talk say de pipeline project self make de villages for de region hungry more: "Their lands have been taken for the oil project. They get compensation but without preparation. The cash that they have received has been expended like that and now they find themselves with nothing." Delphine sanna talk say de oil money follow make de civil war for 2005-2010 start, wey she call de oil revenue "curse."

## References


## External links
Mavis Akua Andoh

**Her Ladyship Justice Mavis Akua Andoh** be Ghanaian judge wey dey serve on de High Court of Ghana. Dem appoint am to de bench for December 2019 den right now she dey preside over de Commercial Division of de High Court for Accra. Dem know am well for handling high-value commercial disputes den high-profile criminal cases, wey dey include de Abesim murder case.

## Education

Justice Mavis Andoh obtain ein Bachelor of Laws (LLB) degree from de University of Ghana School of Law, Legon. She subsequently proceed to de Ghana School of Law in Accra, wer she plete de Professional Law Course wey na dem award am de Barrister-at-Law (BL) certificate. Upon successful completion, dem call am to de Bar as a Barrister den Solicitor of de Supreme Court of Ghana, wey she cam be entitled to practice law insyd all courts insyd de country.

## Career
Justice  Andoh be among de 33 High Court Judges wey dem swear into office by de former President Nana Addo Dankwa Akufo-Addo on December 17 2019, insyd a ceremony at de Banquet Hall of Jubilee House insyd Accra.

Justice Andoh currently dey preside over de Commercial Division of de High Court insyd Accra. Insyd dis capacity, she dey handle complex commercial disputes wey dey involve significant claims.

## References
Abu Ubayda ibn al-Jarrah

**ʿĀmir ibn ʿAbd Allāh ibn al-Jarrāḥ** (Arabic: عامر بن عبدالله بن الجراح‎; 583–639), dem better know as **Abū ʿUbayda** (Arabic: أبو عبيدة‎) be a Muslim commander den one of de Companions of the Prophet. He mostly be known for he be one of de ten to whom dem promise Paradise. He be commander of a large section of de Rashidun Army during de time of de second Rashidun Caliph Umar wey he be on de list of Umar ein appointed successors to de Caliphate, buh he die during de Plague of Amwas insyd 639, five years before Umar ein death.

## Ancestry den early life
Abu Ubayda belong to de al-Harith ibn Fihr clan, dem sanso call de Balharith, of de Quraysh tribe. Dem settle de clan insyd de lower quarter of Mecca, a town insyd de Hejaz (western Arabia) den home of de Quraysh. During de pre-Islamic period (pre-620s), de Balharith be allied to de Banu Abd Manaf (de ancestral clan of de Islamic prophet Muhammad) insyd de Mutayyabun faction, against de oda Qurayshite clans wey de Banu Abd al-Dar head. Abu Ubayda ein poppie Abd Allah be among de chiefs of de Quraysh insyd de Fijar War against de Hawazin nomads insyd de late 6th century. Ein mommie sanso be a Qurayshite.

Dem born Abu Ubayda around 583. Before embracing Islam, he be considered to be one of de nobles of de Quraysh wey he get a reputation among ein tribesmen for modesty den bravery.

## Befriending Muhammad
By 611, Muhammad dey preach de oneness of God to de people of Mecca. He begin by inviting ein closest companions den relatives in private to de way of Islam. Abu Ubayda embrace Islam a day after Abu Bakr insyd de year 611 at de age of 28.

Abu Ubayda live thru de harsh experience wey de Muslims go thru insyd Mecca. Plus oda early Muslims, he endure de insults den de oppression of de Quraysh.

Insyd 623, wen Muhammad migrate from Mecca to Medina, Abu Ubayda join de migration. Wen Muhammad arrive insyd Medina, he pair off each immigrant (Muhajir) plus one of de Muslim residents of Medina (Ansari), wey he join Muhammad ibn Maslamah plus Abu Ubayda, thus dey make dem bros in faith.

## Military career under Muhammad
Insyd 624, Abu Ubayda participate insyd de first major battle between de Muslims den de Quraysh of Mecca, at de Battle of Badr. Insyd dis battle, he fight ein own poppie Abdullah ibn al-Jarrah, wey dey fight alongside de army of Quraysh. Abdullah ibn al Jarrah attack ein son plus ein sword wey Ubaydah kill am.

## Role insyd de succession of Abu Bakr
Wen Muhammad die insyd 632 Abu Ubayda dey insyd Mecca. De Muslim leaders dey in disagreement over who go succeed am as leader of dema nascent community. On de same day of de Islamic prophet ein death, de Ansar convene insyd a controversial meeting wey cam be known as de Saqifa. Dem choose one of dema own as caliph. Dema principal aim be to prevent a Meccan, especially de new converts among de Qurayshi aristocracy, from gaining power over dem.

## Death
Abu Ubayda die of de plague insyd 639 wey he lef no descendants.

## References


## External links

* The Battle of Ajnadein
* Ameen ul Ummah Hazrat Abu Ubaidah Bin Jarrah
* Abu Ubaydah ibn Al-Jarrah
* Abu Ubaidah
Harimia Ahmed

Harimia Ahmed be Comorian lawyer wey people know am as de first female lawyer for de country ein history. She serve as de Minister of Justice den sanso as de president of de bar council.

For ein career insyd, Harimia Ahmed work as defense counsel for chaw high-profile clients for de islands demma courts. Ein work make am one of de most important legal figures for de Comoros.

## Ein career
Harimia Ahmed be de wifey of Idi Nadhoim, wey be de Vice-President of de Comoros from 2006 go reach 2011. She start dey practice law since at least 1994, wey she be de first female lawyer wey work for de Comoros insyd. For April 2003, Harimia represent Comoros for de fourth Indian Ocean Law Faculty Competition wey happen for Moroni. She join one "fictitious" public trial plus other lawyers wey commot from French-speaking countries like Madagascar, Mauritius, den Réunion.

Harimia Ahmed serve three terms as de president of de Comoros bar council. She talk say for ein time, de council grow from only two members for 1968 go reach more than 40 people when she finish ein term. She get big dreams say she go make de council work well, make transparency dey, den make everyone get equal service. For de time she be bar council president, she also work as legal adviser give de Comoros government, wey for 2007 she come turn de Minister of Justice. By 2010, she be de vice-president for de Comoros chapter of de Africa Center for Strategic Studies, wey for 2012 dem appoint am as honorary consul for Senegal for Comoros.

For de year 2000, Harimia work as defense lawyer for Cheikh Ali Bacar Kassim, wey be former member of de Comoros Assembly. Kassim be big opponent to de military-coup leader den president Assoumani Azzali. He talk plenty about money issues for de top government levels wey he ask say make dem overthrow de government. Dat time, dem refuse make Harimia meet Kassim, so Kassim start "hunger strike" (he shun dey eat) to protest.

For 2011, Harimia represent Brigadier-General Salimou Mogamed Amiri, wey be former chief of staff for de Comoros Army. Dem charge am say he kill Lieutenant-Colonel Combo Ayouba den say he join rebellion. Dem also charge fourteen of Amiri ein bodyguards for rebellion becos dem fight back when police come arrest demma general. For de end, de court talk say Amiri den almost all ein bodyguards no do de rebellion, but dem still keep de general for house arrest becos of de murder charge.

## References
Alphonsine Cheusi

Alphonsine Kalume Asengo Cheusi (born 1955) be Congolese magistrate wey for October 2020, she come turn de first woman wey dem select am make she be member of de Constitutional Court for de Democratic Republic of the Congo (DRC). Before dem appoint am, all de nine judges wey dey de court since-since be men. Earlier for ein career, for 2013 she become advisor give de Supreme Court of Justice, wey for 2018 she turn advisor for de Council of State.

## Ein biography
Dem born Alphonsine for May 9, 1955, for Kalemie wey dey Lake Tanganyika for southeastern DRC, but she grow up for de Maniema province. She graduate for economic law from de University of Kinshasa for 1983. For 1989, dem first appoint am as magistrate before she come turn deputy prosecutor for de Kalamu Municipality for Kinshasa. For 2013, she become advisor give de Supreme Court, wey for 2018 she turn advisor for de Council of State. For October 21, 2020, she take de oath of office wey she join de Constitutional Court as de first female member.

## References
Rose Osuji

**Rose Uzoma Osuji** (born 1947) be Nigerian physicist. She be professor of physics for University of Nigeria, wer she start de nanotechnology research group. Ein research interest dey include solar energy den materials science.

## Life
Osuji serve as head of de university Department of Physics den Astronomy from 2006 to 2008, den again from 2012 to 2015.

For 2018, Osuji announce say University of Nigeria go partner plus one oil service company wey dem call Oilserv to set up African Centre for Nanosciences and Nanotechnology Research and Application. 

For 2022, Osuji get inducted as Fellow of the African Academy of Sciences.

## References


## External links
Doris Uzoka-Anite

**Doris Nkiruka Uzoka-Anite** (born 16 October 1973) be a Nigerian politician, medical doctor den financial analyst. Na she be Minister for Industry, Trade den Investment of Nigeria between August 2023 den October 2024. Now she be de current Minister of State for Finance, she come office for dis position since November 2, 2024.

## Early life den education
Dem born Doris Nkiruka Uzoka on 16 October 1973 for Orsu-Obodo, Oru Clan, Oguta, Imo State, Nigeria. She go school for de medical field at de University of Benin wey she qualify as medical doctor insyd 1999. She san earn de Chartered Financial Analyst (CFA) certification.

## Career
Uzoka-Anite start ein career for banking at de Zenith Bank Corporate Social Responsibility (CSR) before she move to head de Human Resources den Training department. Insyd 2011, she change den move Treasury, wey dem name am de bank ein treasurer insyd 2017.

### Government career
Insyd March 2021, dem appoint am as de Commissioner for Finance den Co-ordinator of de Economy insyd Imo State by Governor Hope Uzodinma after he win de 2023 presidential election, na she dey part of de 28 ministerial nominees wey President Bola Tinubu nominate wey dem send for de Senate for screening.

Dem formally inaugurate am on Monday, 21 August 2023 as Minister for Industry, Trade den Investment by President Tinubu.

## Personal life
Ein mommie be Victoria Uzoka wey she die insyd July 2024.
## References


## External links
Nenadi Usman

**Nenadi Esther Usman** (born 12 November 1966) be a Nigerian politician wey serve as de National Chairman of de Labour Party since 2026. A former Minister of Finance, dem elect am senator of de Federal Republic of Nigeria wey dey represent de Kaduna South Senatorial District insyd de April 2011 elections, running on de People's Democratic Party (PDP) platform.

## Personal life
Nenadi marry HRH Dr. Sa'ad Usman, de Emir of Jere insyd Kaduna state wey die insyd March 2020 at de age of 70, after suffering from a spinal cord problem.

## References


## External links

* Official website
Mufidah Abdul Rahman

**Mufidah Abdul Rahman** (Arabic: مفيدة عبد الرحمن;born January 20, 1914 – September 3, 2002) be one of Egypt ein first female lawyers. She set chaw records: she be de first female lawyer wey take cases go de Court of Cassation for Egypt, de first woman wey practice law for Cairo, de first woman wey talk case for military court insyd, den de first woman wey plead cases for courts wey dey south of Egypt.

## Ein education
When she enter Cairo University (wey dat time dem call am King Fouad I University) for 1935 go study law, she be de first married woman wey enroll for der. Later, she come turn de first mother wey graduate from de same university.

## Ein work
Dem pick Mufidah say make she defend Doria Shafik for court. Dis case happen becos for February 1951, Shafik manage organize 1500 women from Egypt ein two big feminist groups (Bint Al-Nil den de Egyptian Feminist Union). Dem march go interrupt parliament for four hours dey demand say make dem fix women demma socio-economic rights. When de case start for court, chaw Bint al-Nil supporters fill de courtroom, wey de judge decide say he dey stop de hearing for time wey he no specify.

For de 1950s, she work as defense lawyer for some famous political trials where dem charge some people say dem dey plan against de state. For 1959, she become member of parliament for Ghouriya den Ezbekiya (districts for Cairo). She work hard as deputy for seventeen years straight.

Mufidah be de only woman wey join de Committee for de Modification of Status Laws for Muslims wey start for de 1960s. She serve also as board member for Al-Gomhouriya Bank, de Bar Association, de Council of University Unions, de National Conference of de Socialist Union, de National Union, den de Postal Authority Council. She sanso follow establish de Women of Islam Society, wey she be de chairwoman for chaw years.

## Ein personal life
Mufidah be mommie give nine kiddies: Adel, Ismail, Nabila, Azima, Nabil, Sherif, Farouk, Fouad den Samy Abdel Latif. Four of dem, she born dem for de time she still dey study for university.

## Ein tribute
For January 20, 2020, Google celebrate Mufidah ein 106th birthday plus special Google Doodle make dem honor ein big work.

## References
Fozia Hashim

**Fozia Hashim** be de former head of de High Court for Eritrea. She be Muslim woman wey commot from de Tigray tribe. For 1993, dem appoint am make she be de Minister of Justice.

As de Minister of Justice, she get de responsibility say make she reorganize de Court system den write new legal code for de country. Ein office dey check all de Proclamations den legal regulations make dem sure say e dey okay. Under ein leadership, de community courts start dey elect demma own magistrates.

## References
Radwa Helmi

**Radwa Helmi** be Egyptian jurist wey make history for 2022. She come turn de first woman judge wey preside over de country ein State Council.

## Ein career
Even though hundreds of women lawyers dey Egypt wey no law dey stop women make dem be judges, traditionally de country ein courts be men. De first female judge be Tahani al-Gebali, wey dem appoint am for de Supreme Constitutional Court for 2003. Since-since, de State Council reject women wey apply give de work. For October 3, 2021, President Abdel Fattah el-Sisi make one decree wey see 98 women join de State Council. Dis thing wey he do follow Article 11 for de country ein 2014 Constitution, wey guarantee say women get right to hold public positions, including judicial bodies, without discrimination. For de day wey de women take demma oath for front of de council ein chief judge, Mohammed Hossam el-Din for Cairo, Helmi talk say: "Dis be day wey we no go forget. E be dream for us den for de generations wey pass also... Say woman go dey one of de chief judiciary institutions for Egypt den de Arab world be big dream." De new judges spend five months dey do training plus de National Training Academy den de Studies Centre of de council.

For March 5, 2022, Helmi come turn de first female judge wey preside over de council. Helmi talk say she dey proud of de "great responsibility" wey she get, wey she describe de President ein decision as "important part of supporting every Egyptian woman." Later, for one media interview, she talk say: "De world dey change, wey e be necessary say make we work on our self-development; dis go open doors give big titles den show de talent den power wey women get."

For August 2024, Helmi plus two other female judges come turn de first women wey dem appoint go de General Secretariat den Technical Office for de Presidency of de State Council.

## References
Tahani al-Gebali

Tahani al-Gebali (Arabic: تهاني الجبالي; 20 November 1950 – 9 January 2022) be Egyptian judge wey serve as de Vice President for de Supreme Constitutional Court of Egypt. She be very important figure secof de history she make for de country ein legal system.

## Ein biography
For 2003, President Hosni Mubarak appoint am make she join de court; dis thing make am de first woman ever wey hold judiciary position for Egypt insyd. She stay as de only female judge for de bench reach 2007, when dem come appoint 32 other Egyptian women join different-different judicial positions.

For July 2012, The New York Times write say Tahani al-Gebali, as Vice President of de Supreme Constitutional Court, give advice to de Supreme Council of the Armed Forces say make dem no gree give power to civilians reach when dem go fini dey wrep new constitution. Judge al-Gebali talk say de story no be true at all, wey she announce say she go carry de newspaper go court (sue dem).

Tahani al-Gebali die from COVID-19 for January 9, 2022. She be 71 years old when she pass away.

## References


## External links
Aisha Rateb

Aisha Rateb (born February 22, 1928 – May 4, 2013) be Egyptian lawyer, politician, den Egypt ein first female ambassador. She also work as professor of international law for Cairo University.

## Ein biography
Dem born Aisha Rateb for Cairo inside one middle-class family wey get good education.

## Ein education
When she start college, she first study literature for Cairo University, but after only one week, she change ein mind go study law. Aisha graduate for 1949, then she go Paris small for more schooling before she get ein PhD for law for 1955.

For 1949, Aisha apply say make she become judge for de Conseil d'Etat (de highest judicial body for Egypt), but dem reject am sake of she be woman. De prime minister dat time, Hussein Serry Pasha, talk say make woman be judge "dey go against de traditions of society." Aisha carry de government go court say dem violate ein constitutional rights. Her lawsuit be de first of its kind for Egypt history. Even though she lose de case, de head of de State Council, Abdel-Razek al-Sanhouri, admit say she lose only sake of political den cultural reasons, but no be based on Egyptian law or Sharia. Dis case encourage other women, but no woman become judge reach 2007 when Tahani al-Gebali get ein appointment. Finally, for July 2015, 26 women take de oath as judges.

## Ein political career
Aisha be part of de Arab Socialist Union ein Central Committee for 1971, where she help write de new constitution for Egypt. For all de committee members, she be de only person wey talk say she no gree plus de "extraordinary powers" wey de Constitution give de president dat time, Anwar al-Sadat.

After dat, she serve as Minister of Insurance and Social Affairs from 1974 go reach 1977; she be de second woman for history to hold dat position. For ein time for office, she manage pass reforms for women even though some "fundamentalist" sheikhs try spoil ein name. Aisha put restrictions on polygamy (marrying chaw wives) den she make sure say divorce be legal only if judge witness am. She also work help people wey dey poverty insyd, wey she pass law make dem employ disabled people. When government remove subsidies for essential goods wey e go affect poor people, she resign to protest during de "bread uprising" for 1977.

For 1979, dem appoint Aisha as Egypt ein first female ambassador. As ambassador, she lead Egypt well for de world where international relations get "polarised" (too much division). She serve as ambassador for Denmark from 1979 to 1981, den for West Germany from 1981 to 1984.

Aisha criticize former president Hosni Mubarak sake of she feel say ein rule make de gap between de rich den de poor big more.

## Ein death
Aisha Rateb die for Giza after sudden heart attack (cardiac arrest) for 2013.

## References
Marie-Madeleine Mborantsuo

Marie-Madeleine Mborantsuo (born April 18, 1955) be Gabonaise lawyer wey be de former romantic partner of Omar Bongo, de man wey rule Gabon for long time.

She be de president of de Constitutional Court of Gabon (Cour Constitutionnelle de la République Gabonaise) since dem start am for 1991.

She get six properties for Dubai. For 2013, she use $1.5 million cash buy townhouse for de Silver Spring neighborhood for Washington D.C. People also talk say she get properties for France den South Africa.

## Ein personal life den education
Dem born Mborantsuo for Franceville for June 18, 1955. Ein parents be Jean Dambangoye den Berthe Nouo. She win "Miss Franceville" beauty pageant, wey she come turn de lover of de president dat time, Omar Bongo; dem get two children together. She study law for de National University of Gabon (wey later turn Omar Bongo University), then she get Masters for Public Finance from de University of Paris II, den PhD for constitutional law for 2005 from de University of Aix-en-Provence. Ein doctoral thesis talk about African constitutional courts den de rule of law.

## Ein career
From 1983 go reach 1991, she be president of de Cour de Comptes for de Supreme Court of Gabon, wey she teach law for Omar Bongo University. After she join de national conference for 1990, she be one of de people wey write de country ein new constitution, wey she come turn president of de new constitutional court, position wey she still hold reach January 2019.

Some people talk say she follow make de Constitutional Court lose ein respect as institution wey suppose dey neutral. Dis be becos of de controversial decisions she make about de presidential elections for 1993, 2009, den 2016—elections wey people talk say fraud dey inside, but e help ein former lover den ein step-son Ali Bongo Ondimba keep de power as president.

## References
Abd Allah ibn Mas'ud

**Abd Allah ibn Mas'ud** (Arabic: عبد الله بن مسعود, romanized: *ʿAbd Allāh ibn Masʿūd*; c. 594 – c. 653) be a companion of de Islamic prophet Muhammad whom Sunni Islamic tradition dey regard as de greatest interpreter of de Quran of ein time den de second ever. He sanso be known by de *kunya* **Abu Abd al-Rahman**.

## Early years
Dem born Abd Allah ibn Mas'ud insyd Mecca insyd about 594, a son of Mas'ud ibn Ghafil den Umm Abd bint Abd Wadd, both of whom be from de Hudhayl tribe.

Abd Allah get a bro, Utba, den at least one wifey insyd Muhammad ein lifetime. A craftswoman wey support Abd Allah den dema kiddie thru ein hand-crafts. She be Zaynab bint Abd Allah from de Thaqif tribe plus  whom he get chaw daughters. Sam people sanso bell am Rayta bint Abd Allah. Based on authentic hadiths, both Rayta den Zaynab be de same woman, referto Abd Allah ein age den ein age of marriage secof ein difficult economy. He specify insyd ein will say none of ein daughters for be married off widout dema own knowledge.  He sanso get a son dem name Abd al-Rahman.

## Conversion to Islam
Ibn Masʿūd be an early follower of Islam, wey he convert before 616.  He dey appear nineteenth on Ibn Ishaq ein list of people wey Abu Bakr convert.

Later ein mommie  den bro sanso convert to Islam.

Abd Allah den ein bro Utba be among those wey emigrate to Abyssinia insyd 616.  Abd Allah return to Mecca insyd 619 plus Abd al-Rahman ibn Awf.

## Death
Abd Allah ibn Mas'ud die insyd Medina in 653  wey dem bury am by de night at Al-Baqi'. E be disputed whether e be Ammar ibn Yasir anaa Caliph Uthman wey lead ein funeral prayers.  He lef a fortune of 90,000 *dirhams*. Al-Zubayr ibn al-Awam petition de Caliph to give Abd Allah ein pension to ein heirs "secof dem dey hia am more dan de treasury do". Uthman grant dis request, although de exact value of de pension be disputed.

## References


## External links

*
Tafsir

**Tafsir** (Arabic: تفسير, romanized: *tafsīr* [tafˈsiːr]; English: **explanation**) dey refer to an exegesis, anaa commentary, of de Quran. An author of a *tafsir* be a ***mufassir*** (Arabic: مُفسّر; plural: Arabic: مفسّرون, romanized: *mufassirūn*). A Quranic *tafsir* dey attempt to provide education, explanation, interpretation, context anaa commentary for clear understanding den conviction of God ein will insyd Islam. De idea of de interpretation of de Quran first dey appear insyd de Quran einself, dey comment on cases wer e be clear den odas wer e be ambiguous (3:7).

Principally, a *tafsir* dey deal plus de issues of linguistics, jurisprudence, den theology. In terms of perspective den approach, *tafseer* fi be broadly divided into two main categories, namely *tafsir bi-al-ma'thur* (lit. received tafsir), wich be transmitted from de early days of Islam thru de Islamic prophet Muhammad den ein companions, den *tafsir bi-al-ra'y* (lit. *tafsir* by opinion), wich be arrived thru personal reflection anaa independent rational thinking.

Der be different characteristics den traditions for each of de *tafsirs* wey dey represent respective schools and doctrines, such as Sunni Islam, Shia Islam, den Sufism. Der sanso be general distinctions between classic *tafsirs* wey authoritative figures of Muslim scholarship compile during de formative ages of Islam, den modern *tafsir* wich dey seek to address a wider audience, wey dey include de common people.

## Etymology
Dem derive de word *tafsīr* from de three-letter Arabic verbal root of ف-س-ر *F-S-R* (*fassara*, 'interpreted'). Insyd ein literal meaning, de word dey refer to interpreting, explaining, expounding, anaa disclosing. Insyd Islamic contexts, e be defined as understanding den uncovering God ein will wich be conveyed by de Quranic text, by means of de Arabic language den one ein own knowledge.

## Qualifications give de interpreter
Dem dey call an author of a *tafsir* a *mufassir* (Arabic: مُفسّر; plural: Arabic: مفسّرون, romanized: *mufassirūn*). Mufassirs be required to master several disciplines such as linguistics, rhetoric, theology den jurisprudence before one fi authoritatively interpret de Quran. In order for a commentary to be acceptable, de subjects wey de commentator for first know in depth be listed as follows.

# **Proficiency insyd de Arabic language den fiqh**
# **Holistic knowledge of de Quran**
# **Knowledge of context**
# **Use of traditional sources (Quran den Sunnah)**
# **Reason (Tafsir bi'l-Ra'y)**
# **Fiqh (Islamic Jurisprudence)**
# **Avoiding interpretations wey contradict Islamic beliefs**

## References


## External links

* 
* 
* 
* 
*
Netumbo Nandi-Ndaitwah

**Ndemupelila Netumbo Nandi-Ndaitwah** (dem born am 29 October 1952), nicknamed **NNN**, be a Namibian politician wey be de fifth den current presido of Namibia since 21 March 2025. She be de country ein first female presido. Previously, she serve as 3rd third vice presido under Presido Nangolo Mbumba between 2024 den 2025. She hold various high level political den ministerial position as well as various responsibility within SWAPO party den ein government ova an uninterrupted period of 57 years.

## References


## External links

* Media related to  at Wikimedia Commons
* Quotations related to  at Wikiquote
Samia Suluhu Hassan

**Samia Suluhu Hassan** (/sɑːmiɑː suluhu hɑːssɑːn/ ⓘ SAH-mee-ah soo-LOO-hoo HA-san; dem born am 27 January 1960) be Tanzanian politician den de sixth presido of Tanzania, wey e serve since 19 March 2021. She be de first woman to serve for de position insyd den previously serve as vice-presido of Tanzania from 2015 to 2021, from wey she ascend to de presidency following de death of ein predecessor, John Magufuli.